PRITARTA

Trakų rajono savivaldybės tarybos

2017 m...................... mėn.......d.

sprendimu Nr.

2016 METŲ DIREKTORIAUS VEIKLOS ATASKAITA TRAKŲ RAJONO SAVIVALDYBĖS TARYBAI

**I SKYRIUS**

**TRUMPAS ĮSTAIGOS PRISTATYMAS**

1. Mokyklos oficialusis pavadinimas – Trakų r. Senųjų Trakų Andžejaus Stelmachovskio pagrindinė mokykla.

2. Adresas - Trakų g. 39, 21147 Senieji Trakai, Trakų r.

3. Ugdytinių skaičius:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Priešmokykl. ugd. gr.  | 1kl.  | 2 /3kl.  | 4 kl.  | 5 kl.  | 6/7 kl.  | 8 kl.  | 9 kl.  | 10 kl.  | Iš viso | Soc. parama (nemokamas maitinimas) | Spec. poreikių mok.  |
| Ikimokykl. ugd. gr.  | Priešmokykl. ugd. gr.  |
| 7 | 6 | 8 | 5/6 | 8 | 9 | 3/7 | 3 | 5 | 10 | 77 | 21 | 4 |

 4. Darbuotojų skaičius: administracijos darbuotojai – 2 (1,25 etato), raštinės vedėjas – 1 (0,5 etato), ikimokyklinio/priešmokyklinio ugdymo pedagogai – 2 (1,25 etato), ikimokyklinio/ priešmokyklinio ugdymo pedagogo padėjėjai – 2 (1 etatas), mokytojai – 17, technnis personalas – 10 (8,75 etato).

5. Visų aukštų, rūsio (pusrūsio) ir pastogės patalpų plotas, suskaičiuotas pagal sienų išorės matmenis – 2 170 kv. m.

Mokykloje yra 10 kabinetų (mokomųjų patalpų), mokytojų kambarys, sporto salė, biblioteka ir skaitykla. 2016 m. visiškai užbaigtas mokyklos vidinis ir išorinis pastato remontas. Atnaujinti visų kabinetų baldai. Iš Lenkijos Respublikos skirtos paramos įsigyta naujų stacionarių kompiuterių, projektorius su priedais, mikrofonai.

Įgyvendinus Vietos plėtros 2009–2014 m. strategijos projektą „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“ renovuotos mokyklos stadionas: įrengta futbolo ir ir daugiafunkcė sporto aukštelė, skirta tinkliniui, krepšiniui ir lauko tenisui. 2016 m. priešmokyklinės grupės ugdytiniams įrengta žaidimo aikštelė.

6. Biudžetas 2016 m.:

|  |  |  |  |  |  |
| --- | --- | --- | --- | --- | --- |
| **Savivaldybės biudžeto lėšos (aplinkos lėšos), Eur** | **Kitos dotacijos ir lėšos iš kitų valdymo lygių, Eur** | **Mokinio krepšelio lėšos (valstybės lėšos), Eur** | **Įstaigos pajamos (spec. lėšos), Eur** | **Papildomos lėšos (projektinės lėšos), Eur** | **2 proc. GPM lėšos, Eur** |
| Asignavimų metams – 94 792,31  | Asignavimų metams – 1 610,00  | Asignavimų metams – 190 200,00  | Sporto salės nuoma ir priešmokyklinės grupės ugdytinių tėvų mokestis – 1 314,31  | Dieninė stovykla „Vabaliukai” – 400,00 | 593,60 |
| 2016 m. pagal straipsnį: darbo užmokestis - 41 581,69 | 2016 m. pagal straipsnį: darbo užmokestis - 1 230,00 | 2016 m. pagal straipsnius: darbo užmokestis – 143 788,47 | Kitos prekės – 1 314,31 | Egzaminų vykdymas - 142,05 |  |
| Soc. draudimo įmokos – 12 813,56  | Soc. draudimo įmokos – 380,00 | Soc. draudimo įmokos – 44 512,93  |  | Pagal straipsnius: darbo užmokestis – 108,46 |  |
| Ryšių paslaugos – 769,27 | Savivaldybės biudžeto (likutis), Eur | Spaudiniai – 1 584,70 |  | Soc. draudimo įmokos – 33,59  |  |
| Kitos prekės – 4 600,00 | Asignavimų metams – 19 000,00  | Kvalifikacijos kėlimas - 153,90 |  | Lenkijos Respublikos fondas "Pomoc Polakom na Wschodzie"2 498,2  |  |
| Ilgalaikio materialiojo turto einamasis remontas- 13 737,75 | 2016 m. pagal straipsnį: Ilgalaikio materialiojo turto einamasis remontas-12 000,00 | Kitos paslaugos – 160,00 |  | Lenkijos Respublikos drugija „Wspólnota Polska” - 55 864,75 |  |
| Kvalifikacijos kėlimas- 256,49 | Komunalinės paslaugos -7 000,00 |  |  |  |  |
| Komunalinės paslaugos – 14 973,38 |  |  |  |  |  |
| Kitos paslaugos – 4 560,17 |  |  |  |  |  |
| Kompiuterinė programinė įranga, kompiuterinės programinės įrangos licencijos – 1 500,00 |  |  |  | Lenkijos Respublikos fondas "Pomoc Polakom na Wschodzie"1 130,88 |  |
|  | Mokinių nemokamas maitynimas.4 485,95 |  |  | Paramos programa ”Pienas vaikams” ir „Vaisiai vaikams“931,32 |  |

**II SKYRIUS**

**ĮSTAIGOS VEIKLOS REZULTATAI**

7. 2016 metais vykdytos priemonės leido tobulinti pamokų kokybę, siekti gerų akademinių rezultatų, tenkinti mokinių saviraiškos poreikius. Praėjusiais metais 100 % 10 kl. mokinių dalyvavo pasiekimų patikrinime. Devyni iš dešimties tęsia mokymąsi Trakų gimnazijoje, 1 mokinys - Vilniaus technologijų, verslo ir žemės ūkio mokykloje.

 8. 2016 metais [veiksmo tyrime „Standartizuotų testų taikymas savivaldybėse 2015-2016 m. m.“](http://www.nec.lt/failai/5765_Savivaldybiu_sarasas.ST2016.gv.pdf)dalyvavo 2, 4, 6 ir 8 kl. mokiniai. 2 kl. atliko rašymo, skaitymo ir matematikos testus, 4 kl. – rašymo, skaitymo, pasaulio pažinimo, matematikos testus, 6 kl. – rašymo, skaitymo ir matematikos testus, 8 kl. – rašymo, skaitymo, matematikos, socialinių mokslų, gamtos mokslų testus.

Lyginant su šalies mokyklų vidurkiu, mūsų mokyklos 4, 6 ir 8 kl. mokinių matematikos, skaitymo, rašymo pasiekimai viršija mokyklų vidurkį. 8 kl. matematikos pasiekimų vidurkis - 74,6 proc. (šalies pagrindinių mokyklų – 46,0 proc.), skaitymo pasiekimų vidurkis – 63,3 proc. (pagrindinių mokyklų – 41,9 proc.), rašymo pasiekimų vidurkis – 71,7 proc. (pagrindinių mokyklų – 41,6 proc.), gamtos mokslų pasiekimų vidurkis – 63,1 proc. (pagrindinių mokyklų – 44,5 proc.), socialinių mokslų pasiekimų vidurkis – 61,2 proc. (pagrindinių mokyklų – 42,1 proc.).

6 kl. matematikos pasiekimų vidurkis - 77,2 proc. (šalies pagrindinių mokyklų – 38,3 proc.), skaitymo pasiekimų vidurkis – 64,6 proc. (pagrindinių mokyklų – 50,6 proc.), rašymo pasiekimų vidurkis – 85,0 proc. (pagrindinių mokyklų – 37,7 proc.).

4 kl. testavimo rezultatai: rašymas – 57,1 proc. pasiekė aukštesnįjį lygį, skaitymas – 71,4 proc. pasiekė aukštesnįjį lygį, matematika – 85,7 proc. pasiekė aukštesnįjį lygį, pasaulio pažinimas – 100 proc. pasiekė aukštesnįjį lygį.

2 kl. diagnostinio vertinimo rezultatai procentais: matematika - 85,1, skaitymas – 81,7.

9. 2016 metais mokiniai sėkmingai dalyvavo olimpiadose, konkursuose, sporto varžybose.

Svarbiausi moklyklos ugdytinių laimėjimai:

|  |  |  |  |
| --- | --- | --- | --- |
| **Pasiekimų sritis** | **Dalyviai** | **Vieta** | **Rengęs mokytojas** |
| Rajoninis 4 klasių lenkų kalbos konkursas „Suvokiu, ką skaitau“ | Adam Sobolevski (4 kl.) | II vieta | A. Sobolevska  |
| Rajoninis tautinių mažumų mokyklų 3-4 kl. skaitovų konkursas, skirtas Janinos Degutytės kūrybai | Karolina Kašėtaitė (4 kl.) | II vieta | E. Radulevič |
| Rajoninis ortografijos konkursas |  | III vieta | V. Naumovič |
| Anglų kalbos skaitovų konkursas „Happy English“ | Ana Baranovska (2 kl.)3 kl. mokiniaiAdam Sobolevski ir Hubert Tomaševič (4 kl.) | II vietaIII vietaI vieta | E. Rumbutė |
| Rajoninis 5-12 klasių meninio skaitymo konkursas "Pasakų ir eilių šaly" | Kamilia Edita Fominova (8 kl.) | I vieta | I. Stefanovič |
| Rajoninis pradinių klasių raiškiojo skaitymo konkursas “Su eilėmis nuo vaikystės” | Gabriela Klebeko (priešmokykl. gr.)Ana Baranovska (2 kl.)Amelija Naumovič (3 kl.)Karolina Kašėtaitė (4 kl.) | I vietaI vietaI vietaII vieta | G. GrinevičL. Kašėtienė |
| Pasaulio polonijos žiemos sporto žaidybės Pakarpatėje | Evelina Grinevič (8 kl.) | I vieta (rogučių sportas)II vieta (čiuožimas) | R. GžybovskiG. Grinevič |
| Finalinės Lietuvos mokyklų žaidynių kaimo vietovių mokyklų stalo teniso varžybos Širvintose | Mergaičių komadaEvelina Grinevič (8 kl.) | II vietaIII vieta (asmeninės varžybos) | R. Gžybovski |
| XIX tarptautinis sporto klubo „Polonia“ stalo teniso turnyras | Evelina Grinevič (8 kl.)Aleksandra Parangovska (10 kl.) | I vieta | R. Gžybovski |
| XIII moksleivių tinklinio lygos varžybos sporto klubo ,,Polonia“ taurei laimėti | Mergaičių komanda | III vieta | R. Masalis |
| Trakų rajono merginų tinklinio turnyras ,,Drauge prie tinklo” | Mergaičių komanda | II vieta | R. Masalis |
| Tinklinio varžybos, skirtos 160-osioms A. Mickevičiaus mirties metinėms paminėti | Merginų ir vaikinų komanda | III vieta | R. Masalis |
| Trakų rajono 2015-2016 m.“Olimpinio festivalio“ tinklinio varžybos | Mergaičių komada | I vieta | R. Masalis |
| Rajoninė fizikos olimpiada | Arkadij Abucevič (10 kl.) | III vieta | R. Gžybovski |
| Rajoninis konkursas „Lenkų kalbos diktantas 2016“ | Agata Kieras (6 kl.)Emilija Irena Baranovska (7 kl.) | II vietaIII vieta | I. Orlova |
| Piešimo konkursas „Žiemos pasaka“ Trakų švietimo pagalbos tarnyboje“ | Norvydas Lavrukaitis (4 kl.) | I vieta | A. Sobolevska |
| Lenkų kalbos rašybos konkursas „Ortografek“ | Eivin Pilecki (5 kl.) | II vieta | I. Orlova |
| Rajoninis B. Sidorovič poezijos konkursas |  |  |  |
| Rajoninis raiškiojo skaitymo konkursas „Būk pasveikinta, gimtoji kalba“ | Adam Sobolevski (4 kl.)Karolina Prokopjeva (4 kl.) | II vietaIII vieta | L. Kašėtienė |
| Rajoninė pradinių klasių matematikos olimpiada  | Karolina Kašėtaitė (4 kl.) | III vieta  | L. Kašėtienė |
| 2015-2016 m. m. Lietuvos kaimo vietovių mokyklų žaidynių stalo rajoninės varžybos | Mergaičių komandaBerniukų komanda | I vieta I vieta  | R. Gžybovski |
| 2015-2016 m. m. Lietuvos kaimo vietovių mokyklų žaidynių stalo teniso tarpzoninės varžybos | Mergaičių komandaBerniukų komanda | I vieta (mergaičių komanda)II vieta (berniukų komanda) | R. Gžybovski |
| 2015-2016 m. m. Lietuvos kaimo vietovių mokyklų žaidynių stalo teniso varžybos | Mergaičių komanda | II vieta  | R. Gžybovski |

10. Mokykloje ypatingas dėmesys skiriamas tradiciniams renginiams ir konkursams, aktyviai dalyvaujama rajoniniuose renginiuose. Mokykloje kasmet organizuojami rajoniniai konkursai: pradinių klasių anglų kalbos raiškiojo skaitymo konkursas „Happy English“, rajoninis 10 klasių anglų kalbos iškalbos ir debatų konkursas „Let‘s debate“, Tarptautinis stalo teniso turnyras „Senieji Trakai“, lenkų rašybos konkursas „Lenkų diktantas“.

11. Puoselėjant tradicijas, formuojamas savitas mokyklos įvaizdis. Prasminga tradicija yra tapusios išvykos į teatrus, pažintinės mokomosios ekskursijos, valstybinių švenčių minėjimai, renginiai, suburiantys mokyklos bendruomenę (kalėdinė vakaronė, Senelių popietė, Mokyklos globėjo diena, velykinės rekolekcijos, Šeimos šventė). Mokykla atvira bendradarbiavimui su kitomis rajono, Lietuvos ir užsienio mokyklomis: rengiami integruoti susitikimai ir užsiėmimai su kitų mokyklų jaunimu, organizuojami bendri renginiai.

12. Mokykloje skatinamas dalyvavimas rajoniniuose, respublikiniuose ir tarptautiniuose projektuose. Parengta Erasmus+ programos paraiška projektui su Ispanija ir Belgija apie tarpkultūriškumą, žmogaus teises, europinę dimensiją ir migraciją.

Vykdomas tęstinis mainų projektas su Vilkaviškio r. Virbalio pagrindine mokykla pagal pasirašytą bendradarbiavimo sutartį, įgyveninama dieninė vasaros poilsio stovyklos „Vabaliukai“.

13. 2016 m. įgyvendinti prevenciniai renginiai: akcija „Be patyčių“, akcija „Darom 2016“, Saugesnio interneto diena, Tarptautinė Tolerancijos diena, paskaitų ciklas su Senųjų Trakų bendruomenės slaugytoja R. Steponavičiene: paskaitos apie pirmosios pagalbos suteikimą, asmens higieną, mitybos įpročius, paskaitų ciklas su Trakų visuomenės sveikatos centro specialistais apie lytinį švietimą vyresniųjų klasių moksleiviams, susitikimas su Europos žmogaus teisių fondo atstovais: paskaita „Europiečiai, lenkai, piliečiai“. Aktyviai prisijungiama prie pilietinių akcijų: pilietinės akcijos Laisvės gynėjų dienai atminti „Atmintis gyva, nes liudija“ ir „Neužmirštuolė“, „Vasario 16-ąją švęsk išradingai“; integruotas mokyklos, Trakų kultūros rūmų Senųjų Trakų filialo ir Senųjų Trakų bibliotekos Lietuvos nepriklausomybės atkūrimo minėjimas Senųjų Trakų bibliotekoje: koncertas, pradinių klasių mokinių piešinių paroda „Mano tevynė - Lietuva“.

14. Vykdomas nemokamas soc. remtinų vaikų maitinimas ir paramos programos „Vaisiai vaikams“ ir „Pienas vaikams“ pradinėms klasėms.

**III SKYRIUS**

**MOKYKLOS TEIKIAMŲ PASLAUGŲ RŪŠYS**

15. Mokyklos pagrindinė paskirtis – ugdymas pagal priešmokyklinio, pradinio ir pagrindinio ugdymo programas.

16. Mokyklos teikiamos paslaugos: pagrindinė veiklos rūšis – pagrindinis ugdymas (kodas – 85.31.10), kitos švietimo veiklos rūšys: pradinis ugdymas (kodas – 85.20), priešmokyklinis ugdymas (kodas - 85.10.20), sportinis ir rekreacinis švietimas (kodas 85.51), kultūrinis švietimas (kodas 85.52).

17. Kiekybiniai ir kokybiniai pokyčiai atsispindi iš pastarųjų metų PUPP rezultatų:

|  |  |  |  |
| --- | --- | --- | --- |
| **2012-2013 m. m.** | **2013-2014 m. m.** | **2014-2015 m. m.**  | **2015-2016 m. m.**  |
| **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** |
| 7,5 | Lietuvių kalba (valst.) | 8,6 | Lietuvių kalba (valst.) | Lietuvių kalba (valst.) | 7,5 | 6,7 | Lietuvių kalba (valst.) |
| 4,25 | Matematika | 7,5 | Matematika | Matematika | 6,75 | 6,6 | Matematika |
| 9 | Lenkų kalba (gimt.) | 9,5 | Lenkų kalba (gimt.) | Lenkų kalba (gimt.) | 8,75 | 8 | Lenkų kalba (gimt.) |

**IV SKYRIUS**

 **VADOVO INDĖLIS, TOBULINANT ĮSTAIGOS ADMINISTRAVIMĄ**

18. Mokyklos vadovas nuolat rūpinasi tarpdalykinės integracijos ryšiais ir mokytojų bendradarbiavimu, todėl partneriškų santykių kūrimas ir plėtra tiek mokykloje, tiek socialinėje aplinkoje yra nuolatinio dėmesio objektas. Skatinamas mokyklos meninio ir kultūrinio ugdymo programų tobulinimas, kokybiškas numatytų veiklos uždavinių įgyvendinimas, puoselėjami demokratišku ir kolegišku sprendimų priėmimu sąlygoti darbuotojų santykiai, geras mikroklimatas.

19. Mokyklos direktorius skatina kūrybines, pilietines mokinių ir mokytojų iniciatyvas, sudaro sąlygas jų įgyvendinimui. Mokykla yra sudariusi bendradarbiavimo sutartis su įvairiomis Lietuvos ir užsienio institucijomis, švietimo įstaigomis, organizacijomis, socialiniais partneriais.

|  |  |
| --- | --- |
| **Eil.****Nr.** | **Partneriai** |
| 1. | Trakų švietimo pagalbos tarnyba |
| 2. | Draugija „Wspolnota Polska“ |
| 3. | Organizacija „SEMPER POLONIA“ |
| 4. | Stary Folvark (Lenkija) mokyklos |
| 5. | Senųjų Trakų seniūnijos soc. darbuotoja |
| 6. | Bendruomenės slaugytoja |
| 7. | Trakų r. policijos nuovados NRVG |
| 8. | Lenkų mokyklų Lietuvoje mokytojų draugija „Macierz Szkolna“  |
| 9. | Lenkijos draugijos „Wspolnota Polska“ skyrius Lodzėje, Varmijos-Mozūrų skyrius |
| 10. | Organizacija „Caritas Diecezji Plockiej“ |
| 11. | Balstogės Adomo Mickevičiaus gimnazija (Lenkija) |
| 12. | Regioninė švietimo ir kultūros draugija „Wspolnota Wiejska“ Kijevo mieste (Lenkija) |
| 13. | Trakų miesto Trakų r. Senųjų Trakų filialo biblioteka  |
| 14. | Trakų r. Lentvario Henriko Senkevičiaus gimnazija |
| 15. | Trakų gimnazija  |
| 16. | Trakų r. Paluknio vidurinė mokykla |
| 17. | VšĮ Trakų švietimo centras |
| 18. | Organizacija „Genealogia Polaków” |
| 19. | Vilniaus miesto Grigiškių gimnazija |
| 20.  | Vilkaviškio r. Virbalio pagrindinė mokykla |

**V SKYRIUS**

 **UGDYMO(-SI) PROCESO VALDYMAS, UGDYMO TURINIO VADYBA, EDUKACINIŲ APLINKŲ KŪRIMAS IR TOBULINIMAS, VAIKŲ SAUGUMO IR LYGIŲ GALIMYBIŲ UŽTIKRINIMAS, TĖVŲ (GLOBĖJŲ, RŪPINTOJŲ)**

**INFORMAVIMAS IR ŠVIETIMAS**

20. Mokykloje mokoma dviejų užsienio kalbų (anglų, rusų), vykdomas kryptingas meninis ugdymas. Visiems mokiniams sudarytos galimybės dalyvauti įvairiuose neformaliojo švietimo užsiėmimuose, projektuose, olimpiadose, konkursuose. Mokiniams, turintiems mokymosi sunkumų, vykdomos dalykų mokytojų, psichologo konsultacijos, teikiama individuali pagalba pamokų metu. Mokinių mokymosi krūviui mažinti, privalomųjų mokomųjų dalykų turinys iš dalies integruojamas į neformalųjį švietimą. Ugdymo įstaigoje tiriami mokinių neformaliojo švietimo poreikiai. Neformaliajam švietimui skirtos valandos panaudojamos maksimaliai tenkinti mokinių poreikius - 2016 m. veikė 14 būrelių. Mokyklos patalpose veikia pramoginių šokių ansamblio „Gija“ ir Kūno kultūros ir sporto centro stalo teniso užsiėmimai, kuriuose dalyvauja daug mūsų mokyklos mokinių.

 21. Siekiant padėti mokiniams sąmoningai pasirinkti jiems tinkamas švietimo ir užimtumo galimybes, sudaryti sąlygas aktyviai kurti savo karjerą, teikiamos profesinio orientavimo, ugdymo karjerai paslaugos ir konsultacijos (paskirtas ugdymo karjerai specialistas). Mokykloje kiekvieną pirmadienį teikiamos psichologo konsultacijos.

 22. Mokiniams skiriamas nemokamas maitinimas atsižvelgiant į buities sąlygų tyrimo aktus, klasių vadovų rekomendacijas. Mokykla, skiepydama sveikos gyvensenos įgūdžius ir siekdama pagerinti vaikų mitybą, dalyvauja paramos programose ”Pienas vaikams” ir „Vaisiai vaikams“. 23. Mokykloje veikiančios savivaldos institucijos (Mokyklos taryba, Mokytojų taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus mokyklos bendruomenės veiklos klausimus.

24. Mokykla, siekdama racionalaus ir produktyvaus bendravimo su mokinių tėvais, vykdo apklausas, susirinkimus, susitikimus ir kt. Per mokslo metus organizuojami 3 visuotiniai tėvų susirinkimai. Kiekvieno tėvų susirinkimo metu tėvams pristatomi mokomieji, auklėjamieji pranešimai. Tėvai bendradarbiauja su Mokyklos taryba ir Mokytojų taryba: rengiant rudeninę ir pavasarinę talkas; ieškant rėmėjų naujametėms dovanoms įsigyti; organizuojant Kalėdų, Velykų, Užgavėnių šventes ir Kaziuko mugę; gerinant mokyklos materialinę bazę.

 25. Mokykla turi 20 kompiuterių. Ugdymo procese (informacinių technologijų kabinete) naudojama 11 kompiuterių. Iš Lenkijos Respublikos ambasados gauti 2 stacionarūs kompiuteriai kabinetams ir 2 nešiojami kompiuteriai mokytojams. Įgytas 1 nešiojamas kompiuteris iš 2 proc. GPM lėšų ir spec. lėšų. Kiekvienas mokytojas yra aprūpintas nešiojamu kompiuteriu arba stacionariu kompiuteriu.

26. Edukacinių aplinkų kūrimas ir tobulinimas. Daugialypės terpės įranga yra beveik visuose kabinetuose, išskyrus technologijų kabinetus.

27. Gautas finansavimas senojo mokyklos pastato I aukšto remontui. Atliktas I aukšto vidaus patalpų remontas ir radiatorių keitimo darbai, I aukšto patalpų (lenkų kalbos kab.) remontas ir elektros darbai. Remonto darbus finansuoja draugija ,,Wspólnota Polska” ir Trakų rajono savivaldybė.

**VI SKYRIUS**

**ŽMOGIŠKŲJŲ, MATERIALIŲ IR FINANSINIŲ IŠTEKLIŲ VALDYMAS (PEDAGOGINIS PERSONALAS (AMŽIUS, KVALIFIKACIJOS TOBULINIMAS IR VEIKLOS VERTINIMAS, DARBO KRŪVIAI), PAPILDOMOS**

**PROJEKTINĖS LĖŠOS**

 28. Vadovų kvalifikacija:

|  |  |  |  |
| --- | --- | --- | --- |
| Vadovai | Pedagogo kvalifikacinė kategorija | Vadybinė kategorija | Dalyvavimas seminaruose ir kursuose (dienų skaičius) |
| Direktorius | Mokytojas metodininkas | II | 6 dienos |
| Direktoriaus pavaduotojas ugdymui | Mokytojas metodininkas | II | 10 dienų |

 29. Pedagogų kvalifikacija. dirba 18 mokytojų, iš jų 6 mokytojai metodininkai, 11 vyresniųjų mokytojų, 1 turi mokytojo kvalifikaciją.

30. Papildomos lėšos:

|  |  |  |
| --- | --- | --- |
| **Eil. Nr.** | **Finansavimo šaltinis** | **Suma, Eur** |
| 1. | Sporto projektas "Stalo tenisas - sportas,sveikata,bendravimas" | 300,00 |
| 2. | Socializacijos projektas „Vabaliukai” | 400,00 |
| 3. | Lenkijos Respublikos ambasada (finansavimas edukacinei aplinkai gerinti – kompiuterinei technikai atnaujinti informatikos kabinete)  | 3 629,08 |
| 4. | Programa Vaisiai vaikams” ir „Pienas vaikams” | 931,32 |
| 5. | Sporto salės nuoma | 1 350,00  |
| 6. | Mokyklos ansamblio „Tęcza” gastrolės ir pažintinė-edukacinė išvyka į Krokuvą, finansuojama organizacijos „Genealogia Polaków” | Padengtos visos išlaidos, išskyrus transporto išlaidas |

 31. Mokyklai skirtas mikroautobusas pagal panaudos sutartį. Juo mokiniai vežiojami į ekskursijas, rajonines olimpiadas, konkursus, renginius, į mokyklą vežiojamas maistas iš Trakų r. Senųjų Trakų Kęstučio pagrindinės mokyklos. Dalis lėšų degalams skiriama iš savivaldybės biudžeto, taip pat tam naudojamos 2 proc. GPM ir spec. lėšos.

**VII SKYRIUS**

**PROBLEMOS, SUSIJUSIOS SU ĮSTAIGOS VEIKLA**

 32. Nepakankamas MK finansavimas. Mokykla visiškai apmoka priešmokyklinės grupės auklėtojo etatą (1,25) iš MK lėšų, dėl to trūksta lėšų kitoms būtinosioms reikmėms, pavyzdžiui, darbui su specialiųjų poreikių turinčiais mokiniais apmokėti. Iš savivaldybės biudžeto galėtų būti skiriama lėšų apmokėti bent 20 val. priešmokyklinio ugdymo auklėtojo etato. Trūksta lėšų sumokėti mokytojams už papildomus darbus.

 33. Daugialypės terpės reikia aprūpinti įranga technologijų kabinetą.

 34. Užbaigtas investicinis projektas „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“, perengtas techninis stadiono projektas, tačiau pritrūko lėšų bėgimo takams, rankinio aikštelei įrengti ir stadiono aptvėrimui. Bėgimo takai reikalingi kokybiškiems lengvosios atletikos užsiėmimams.

Direktorius Romuald Gžybovski

PRITARTA

Trakų r. Senųjų Trakų Andžejaus Stelmachovskio pagrindinės mokyklos

tarybos 2017 m. sausio 4 d. protokoliniu nutarimu Nr. 1.5-1